Oslo, 01.11.2019

Alle fylkeskommuner

Deres ref.: , Vår ref.: 19/1609

Saksbehandler:

# KOSTRA-rapportering for 2019

KOSTRA er en sentral informasjonsportal for kommunesektoren. Skal KOSTRA gi god styringsinformasjon for fylkeskommuner og stat, trenger vi riktig rapportering fra dere.

Informasjon om rapportering finn dere her: <http://www.ssb.no/innrapportering/offentlig-sektor/kostra-innrapportering>

## Viktige frister

|  |  |
| --- | --- |
| 4. – 15. nov 2019 | Testperiode:  Mulighet for testrapportering av skjema for 2019-årgangen.  Brukernavn: organisasjonsnummer Passord: 123123 |
| 2. - 6. desember 2019 | Mottak av 2019-pinkode i Altinn-postboksen |
| 2. januar – 17. februar 2020 | Rapportering av regnskap og tjenesteskjema.  Oversikt skjemaer for fylkeskommuner 2019 |
| 16. mars 2020 | Ureviderte nøkkeltall og grunnlagsdata for 2019 blir publisert. |
| 16. mars – 15. april 2020 | Kontroll av publiserte tall.  Er de rapporterte tallene riktige?  Nei - Rett opp feil og send inn nytt skjema innen 15. april.  Ja – Alt er ok, du er ferdig med 2019-rapportering til KOSTRA. |
| 15.april 2020 | Siste frist for revidert innrapportering til SSB. |
| 15. juni 2020 | Korrigerte nøkkeltall og grunnlagsdata blir publisert for 2019. |
| 28. august 2020 | Rapporteringsportalen stenges for rapportering av 2019-tall. |

# Endringer i rapportering for 2019-årgangen

**Tjenesteområdene:**

Se vedlegg 1: Detaljert oversikt for rapportering 2019.

**Regnskap:**

For oversikt over endringer i kontoplanen fra 2018 til 2019, se kapittel 1.4 i Oppslagshefte til hjelp ved regnskapsrapportering for 2019.

Oppslagshefte finner du på: <http://www.ssb.no/innrapportering/offentlig-sektor/kostra-innrapportering>

# Rapportering

KOSTRA-skjemaene vil være tilgjengelig for rapportering på adressen: <https://skjema.ssb.no/Login.aspx>

**Pinkode**

Hver fylkeskommune vil få tilsendt pinkodebrevet i fylkeskommunen sin Altinn-innboks innen 6. desember 2019. Hvis dere ikke får se eller finner pinkodebrevet fra SSB, kontakt postmottaket eller arkivtjenesten i fylkeskommunen.

Logg inn i [KOSTRA-portalen](https://skjema.ssb.no/Login.aspx) med fylkeskommunens organisasjonsnummer og pinkode, fyll ut skjemaene og send inn.

Oversikt av innrapporterte data finnes på adressen: <https://skjema.ssb.no/xtra/mottatt.asp>

Oversikt over innrapporterte data for 2018-årgangen finnes ved å logge inn med 2018- pinkoden på adressen: <https://skjema2018.ssb.no/>

**Fylkeskommunesammenslåing 1.1.2020**

Regelen ved sammenslåing sier at det skal rapporteres på den fylkeskommunen (fylkeskommunenummer og org.nr.) som eksisterer innenfor det året det rapporteres data for. Det vil si at fylkeskommunene for 2019 skal brukes for rapportering av 2019-data, fylkeskommunene for 2020 skal brukes for rapportering av 2020-data.

Eksempelvis dersom fylkeskommunene A og B slås sammen til kommune C fra og med 1.1.2020, så skal 2019-data for fylkeskommunene A og B rapporteres hver for seg. Dette gjennomføres ved at sammenslått kommune C i året 2020, logge seg på både som kommune A og B (dobbel rapportering for året 2019). Først for rapportering av 2020-data skal fylkeskommune C rapportere på sitt nye fylkeskommunenummer og org.nr. i år 2021.

Det er viktig at fylkeskommunen før sammenslåing har mest mulig korrekte oppføringer av virksomheter i Enhetsregisteret av hensyn til rapportering av personell i a-ordningen (jf. <https://www.ssb.no/innrapportering/offentlig-sektor/_attachment/295798?_ts=15a37dd1868>). På den måten kan en bedre sammenligne før og etter sammenslåing.

**IKS og samarbeid**

Interkommunale selskap og vertskommunesamarbeid etter § 27 i kommuneloven av 25.09.1992 får tildelt egen pinkode som benyttes ved rapportering.

Oversikt av innrapporterte data finnes på adressen: <https://skjema.ssb.no/xtra/mottatt.asp>

Oversikt over innrapporterte data for 2018-årgangen finner dere ved å logge inn med 2018-pinkoden på adressen: <https://skjema2018.ssb.no/Login.aspx>

**Lovhjemmel for innhenting av data**

KOSTRA-dataene samles inn etter ulike lovhjemler. En oversikt over hjemlene finnes på <https://www.ssb.no/offentlig-sektor/statistikker/kostrahoved>, under Om statistikken -> Bakgrunn -> Lovhjemmel.

## Praktiske opplysninger og kontaktinformasjon

Spørsmål til svartjenesten kan stilles via e-post [kostra-support@ssb.no](mailto:kostra-support@ssb.no) og tlf. 62 88 51 70.

Vi oppfordrer til at det fortrinnsvis benyttes e-post.

Telefontjenesten vil være bemannet i periodene 4. – 15. november for testrapportering og 2. januar - 15. april for ordinær rapportering.

Åpningstid er kl. 8.00 - 15.00.

Ut over åpningstiden henviser vi til bruk av e-post.

### **Kontakten mellom SSB og fylkeskommunene**

Vi oppfordrer fylkeskommunene til å opprette en upersonlig e-postadresse dedikert til Kostra-rapporteringen, for eksempel KOSTRA@XXXX.fk.no.

Vi ønsker dere lykke til med rapporteringen!

Med hilsen

Kari Solaas Paulsen

Seniorrådgiver

**Seksjon for offentlige finanser**

Vår ref.: 19/1609

[Vedlegg 1: Detaljert oversikt for rapportering 2019](https://www.ssb.no/offentlig-sektor/artikler-og-publikasjoner/_attachment/401916?_ts=16e11e79138)

[Vedlegg 2: Oversikt skjemaer for fylkeskommuner 2019](https://www.ssb.no/innrapportering/offentlig-sektor/_attachment/402025?_ts=16e170ea4d0)

[Vedlegg 3: KOSTRA-rapportering for Interkommunale selskaper og samarbeid](https://www.ssb.no/innrapportering/offentlig-sektor/_attachment/402094?_ts=16e17c3e728)